Наталля Сяргееўна Дзяргач

Наталля Сяргееўна Дзяргач (нар. 27 верасня 1964, г.п. Урэчча, Любанскі раён) — беларускі ўрач-педыятр, дэпутатка Палаты прадстаўнікоў Нацыянальнага сходу Рэспублікі Беларусь VIII склікання.

 Біяграфія 
Нарадзілася 27 верасня 1964 года ў г.п. Урэчча Любанскага раёна Мінскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыла Мінскі дзяржаўны медыцынскі інстытут па спецыяльнасці «Педыятрыя»; Беларускую медыцынскую акадэмію паслядыпломнай адукацыі па спецыяльнасці «Арганізацыя аховы здароўя».

Працавала ўчастковым урачом-педыятрам, загадчыкам дзіцячага аддзялення Любанскага тэрытарыяльнага медыцынскага аб’яднання; урачом-метадыстам арганізацыйна-метадычнага аддзела Мінскай абласной дзіцячай бальніцы; раённым урачом-педыятрам Савецкага раёна г. Мінска; намеснікам галоўнага ўрача па арганізацыйна-метадычнай рабоце, галоўным урачом 34-й цэнтральнай раённай клінічнай паліклінікі Савецкага раёна г. Мінска.

Член Савета грамадскага аб’яднання «Беларуская асацыяцыя ўрачоў».

У 2024 годзе выбрана дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Усходняй акругі № 107. Член Пастаяннай камісіі па ахове здароўя, фізічнай культуры, сямейнай і маладзёжнай палітыцы.

 Узнагароды 
Узнагароджана ганаровымі граматамі Нацыянальнага сходу Рэспублікі Беларусь, Савета Міністраў Рэспублікі Беларусь, Міністэрства аховы здароўя Рэспублікі Беларусь, Мінскага гарадскога выканаўчага камітэта, Мінскага гарадскога Савета дэпутатаў, нагруднымі знакамі «За працу ў імя жыцця», «Лепшы настаўнік».

 Спасылкі 

 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання